Паспяховасць барацьбы з хваробамі залежыць не толькі ад урачоў. Яна напрамую звязана з разуменнем і жаданнем чалавека стварыць вакол сябе здаровае асяроддзе, прадухіліць разбурэнне ўласнага арганізма і змяніць паводзіны на больш экалагічныя. З асветніцкай мэтай Сусветная арганізацыя здароўя штогод у дзень свайго нараджэння – 7 красавіка – праводзіць Сусветны дзень здароўя. Сёлета да яго святкавання ў чарговы раз далучыліся студэнты і выкладчыкі БДПУ.